වැලිකඩ, බොරලැස්ගම, දෙහිවල, ගල්කිස්ස හා වැල්ලවත්ත යන ප්‍රදේශවල නිවෙස් වලට හොර රහසේ ඇතුල් වී වටිනා ඉලෙක්ටෙ‍්‍රානික් භාණ්ඩ තොගයක් සොරකම් කළ පුද්ගලයකු වැලිකඩ පොලිසියේ අපරාධ විමර්ශන අංශය මඟින් අත්අඩංගුවට ගෙන ඇත.ගල්කිස්ස ප්‍රදේශයේ පදිංචිකරුවකු බවට හඳුනාගෙන ඇති මේ පුද්ගලයාගෙන් කරන ලද ප්‍රශ්න කිරීම් වලින් රුපියල් ලක්ෂ එක හමාරක් පමණ භාණ්ඩ මේ වන විට අත්අඩංගුවට ගැනීමට හැකි වී ඇති බව , වැලිකඩ පොලිසියේ අපරාධ විමර්ශන අංශයේ ස්ථානාධිපති , උප පොලිස් පරීක්ෂක චානක සඳරුවන් මහතා කීය.අත්අඩංගුවට ගත් භාණ්ඩ අතර ලැප්ටොප් එකක් හා උපාංග ඩිජිටල් කැමරාවක්, කාන්තා අත්බෑග් රැසක් හා සපත්තු , පාපැදියක් , පරිගණකයක් , ඇනමල් තී්න්ත ටින් රැසක් හා මොනිටර් එකක්ද වේ ..